b'\n_START_ARTICLE_\nBagger 293\n_START_PARAGRAPH_\nBagger 293, cunoscut anterior ca MAN TAKRAF RB293, este un excavator gigantic cu c\xc4\x83u\xc8\x99 rotativ construit de compania industrial\xc4\x83 german\xc4\x83 TAKRAF. El este cel mai mare vehicul terestru, de\xc8\x9bine c\xc3\xa2teva recorduri de dimensiuni, \xc8\x99i a fost inclus \xc3\xaen Cartea Recordurilor Guinness. Bagger 293 a fost construit \xc3\xaen 1995, f\xc4\x83c\xc3\xa2nd parte din grupul vehiculelor gigantice similare: Bagger 281 (construit \xc3\xaen 1958), Bagger 285 (1975), Bagger 287 (1976), Bagger 288 (1978), Bagger 291 (1993), etc._NEWLINE_El este folosit \xc3\xaen minele de c\xc4\x83rbune brun de l\xc3\xa2ng\xc4\x83 Tagebau Hambach, \xc3\xaen Germany. El a fost denumit Bagger 293 de c\xc4\x83tre proprietarul s\xc4\x83u actual, RWE Power AG. Anterior excavatorul se numea RB293, denumire dat\xc4\x83 de proprietarul anterior, o alt\xc4\x83 companie exploatant\xc4\x83 de c\xc4\x83rbune brun, Rheinbraun, care \xc3\xaencep\xc3\xa2nd din 1932 este o companie-fiic\xc4\x83 a RWE. Produc\xc4\x83torul TAKRAF la general se referea la acest excavator ca fiind de tipul SRs 8000.\n_START_SECTION_\nStatistici\n_START_PARAGRAPH_\nBagger 293 are 96 de metri \xc3\xaen\xc4\x83l\xc8\x9bime (fiind cel mai \xc3\xaenalt vehicul terestru, record \xc3\xaemp\xc4\x83r\xc8\x9bit cu Bagger 288). El are 225 de metri lungime (la fel ca Bagger 287), \xc8\x99i o greutate de 14.200 tone. Bagger 293 este operat de c\xc4\x83tre un personal format din 5 oameni._NEWLINE__NEWLINE_Excavatorul are un num\xc4\x83r de 20 de c\xc4\x83u\xc8\x99uri. Diametrul c\xc4\x83u\xc8\x99ului rotativ este de 21,3 metri, fiecare av\xc3\xa2nd o capacitate de 15 metri cubi de material._NEWLINE_El are o productivitate de 240.000 de metri cubi de material s\xc4\x83pat pe zi (la fel ca Bagger 288)._NEWLINE__NEWLINE_Costul s\xc4\x83u aproximativ e de 100 milioane de $.'